Aeroitalia anunță că, începând cu 1 iulie 2024, a decis consolidarea rețelei prin 17 frecvențe săptămânale între România și Italia, conectând Bacău cu Roma și Milano-Bergamo și alte 6 destinații via Roma si Milano.
Astfel, din Bacău se zboară zilnic către Roma, de șase ori pe săptămână la Milano-Bergamo.
Conexiuni cu o oprire sunt: Palermo - zilnic, Olbia – zilnic, Alghero - zilnic, Catania – de șase ori pe săptămână, Perugia – de cinci ori pe săptămână și Comiso – de patru ori pe săptămână.
"În decursul acestui prim an, am crescut frecventa pe ruta Roma-Bacău-Roma de la trei zboruri pe săptămână la zboruri zilnice, iar pe ruta Bergamo-Bacău - Bergamo, de la trei la șase zboruri începând cu luna iulie 2024", a declarat Gaetano Intrieri, CEO Aeroitalia.